Aga mul on hoopis hirmsad probleemid, et pole Tartus kuivatatud suhkrustatud ingverit müügil näinud (viimati Pärnu turul avastasin sellise asja - ilmselt peab sealt tassima hakkama)… ja et mul on liiga palju riideid… ja üldse asju, kui kolimine tõesti päevakorda peaks tulema. Ja et ma tahaks endale siukseid poolde säärde ulatuvaid gladiaatorisandaale, aga ei taha kujutleda tulemust, kui nendega pikemaks ajaks päikese kätte sattuda. Tegelikult ei ole  võimalik elada nii teistest inimestest sõltumatuna, nagu tahaks endale sisendada. Ja nõnda edasi.